เอสเอส ยูไนเต็ดสเตตส์

| --- | --- |
เอสเอส ยูไนเต็ดสเตตส์ ในคริสต์ทศวรรษ 1950
ประวัติ
สหรัฐอเมริกา
ชื่อ: ยูไนเต็ดสเตตส์ (United States)
เจ้าของ:  1952-1970: ยูไนเต็ดสเตตส์ไลน์  1970-1980: สำนักบริหารการเดินเรือสหรัฐ  1980-1992: ริชาร์ด แฮดลีย์   1992-1997: มาร์มารามารีน  1997-2003: เอ็ดเวิร์ด แคนเตอร์  2003-2011: นอร์วีเจียนครูซไลน์  2011-2024: องค์การอนุรักษ์เรือเอสเอส ยูไนเต็ดสเตตส์  2024-ปัจจุบัน: เทศมณฑลโอคาลูซา รัฐฟลอริดา 
ผู้ให้บริการ: ยูไนเต็ดสเตตส์ไลน์
ท่าเรือจดทะเบียน: นครนิวยอร์ก
เส้นทางเดินเรือ:  1952: ข้ามมหาสมุทรแอตแลนติก: นิวยอร์ก – เลออาฟวร์ – เซาแทมป์ตัน (รวมถึงเบรเมอร์ฮาเฟิน)  1961: ล่องเรือสำราญ 
Ordered: 1949
อู่เรือ: นิวพอร์ตนิวส์ชิปบิลดิงแอนด์ดรายด็อก 
มูลค่าสร้าง: $71.8 ล้าน ($582 ล้าน ในปี 2023)
Yard number: Hull 488
ปล่อยเรือ: 8 กุมภาพันธ์ 1950
เดินเรือแรก: 23 มิถุนายน 1951
Christened: 23 มิถุนายน 1951
Maiden voyage: 3 มิถุนายน 1952
บริการ: 1952
หยุดให้บริการ: 14 พฤศจิกายน 1969
รหัสระบุ:  หมายเลขไอเอ็มโอ: 5373476  สัญญาณเรียกขาน KJEH    
ชื่อเล่น: บิกยู (Big U)
สถานะ: ถูกจอดไว้ที่ฟิลาเดลเฟียใต้เพื่อรอดัดแปลงเป็นปะการังเทียม
ลักษณะเฉพาะ
ประเภท::  เรือเดินสมุทร
ขนาด (ตัน)::  53,329 ตันกรอส  29,475 ตันเนต
ขนาด (ระวางขับน้ำ)::  45,400 ตัน (ออกแบบ)  47,264 ตัน (สูงสุด)
ความยาว::  990 ft (302 m) (โดยรวม)  940 ft (287 m) (เส้นแนวน้ำ)
ความกว้าง::  101.5 ft (30.9 m) สูงสุด
ความสูง::  175 ft (53 m) (จากกระดูกงูถึงปลายปล่องไฟ)
กินน้ำลึก::  31 ft 3 in (9.53 m) (ออกแบบ)  32 ft 4 in (9.86 m) (สูงสุด)
ดาดฟ้า::  12
ระบบพลังงาน::  240,000 shp (180,000 kW) (มาตรฐาน)  247,785 shp (184,773 kW) (ทดสอบ)
ระบบขับเคลื่อน::  4 × กังหันไอน้ำเฟืองทดคู่ Westinghouse  8 × หม้อไอน้ำ Babcock & Wilcox Type-M ที่ 925 psi และ 975 °F (524 °C)  4 × ใบจักร (2 เพลาในมี 5 พวง และ 2 เพลานอกมี 4 พวง)
ความเร็ว::  30 kn (56 km/h; 35 mph) (บริการ)  38.32 kn (70.97 km/h; 44.10 mph) (ทดสอบ)  43 kn (80 km/h; 49 mph) (โฆษณา)
ความจุ::  1,928
ลูกเรือ::  1,044

เอสเอส ยูไนเต็ดสเตตส์ (เรือจักรไอน้ำ)
สถานที่สำคัญทางประวัติศาสตร์ขึ้นทะเบียนแห่งชาติของสหรัฐ
 
สถาปนิก: วิลเลียม แฟรนซิส กิบส์
เลขอ้างอิง NRHP: 99000609
ขึ้นทะเบียน NRHP: 3 มิถุนายน 1999
เอสเอส ยูไนเต็ดสเตตส์ (อังกฤษ: SS United States) เป็นเรือเดินสมุทรสัญชาติอเมริกันปลดระวาง สร้างขึ้นเมื่อ ค.ศ. 1951 สำหรับสายการเดินเรือยูไนเต็ดสเตตส์ (United States Line) เธอเป็นเรือเดินสมุทรขนาดใหญ่ที่สุดที่สร้างขึ้นในสหรัฐและเป็นเรือเดินสมุทรที่แล่นข้ามมหาสมุทรแอตแลนติกได้เร็วที่สุดในทั้งสองทิศทาง โดยยังคงครองบลูริบบันด์ในฐานะเรือที่มีความเร็วเฉลี่ยสูงสุดนับตั้งแต่การเดินทางเที่ยวแรกเมื่อ ค.ศ. 1952 มาจนถึงปัจจุบัน
เรือได้รับการออกแบบโดยวิลเลียม แฟรนซิส กิบส์ นาวาสถาปนิกชาวอเมริกันและสามารถดัดแปลงให้เป็นเรือลำเลียงพลได้หากกองทัพเรือสหรัฐต้องการในยามสงคราม เรือทำหน้าที่เป็นสัญลักษณ์ของชาติ โดยทำการขนส่งบุคคลที่มีชื่อเสียงและผู้อพยพตลอดระยะเวลาที่ให้บริการตั้งแต่ ค.ศ. 1952 ถึง 1969 การออกแบบของเธอประกอบด้วยนวัตกรรมด้านระบบขับเคลื่อนด้วยไอน้ำ รูปทรงตัวเรือ ระบบป้องกันอัคคีภัย และระบบควบคุมความเสียหาย แม้เธอจะแล่นเร็วเป็นประวัติการณ์ แต่จำนวนผู้โดยสารก็ลดลงในช่วงกลางคริสต์ทศวรรษ 1960 จากการเพิ่มขึ้นของเที่ยวบินข้ามมหาสมุทรแอตแลนติกที่ขับเคลื่อนด้วยเครื่องยนต์ไอพ่น
หลังยูไนเต็ดสเตตส์ไลน์ประสบปัญหาทางการเงิน บริษัทได้ประกาศอย่างกะทันหันใน ค.ศ. 1969 ว่าจะยุติการให้บริการเรือลำนี้ การล่องเรือที่วางแผนไว้ทั้งหมดถูกยกเลิก และเรือก็เปลี่ยนมือเจ้าของบ่อยครั้งในอีกหลายทศวรรษต่อมา เจ้าของทุกคนพยายามอย่างเต็มที่ที่จะทำเรือให้เกิดกำไร แต่เนื่องด้วยเธอมีอายุมากและไม่ได้รับการดูแลรักษาอย่างเหมาะสม ใน ค.ศ. 1984 เฟอร์นิเจอร์ภายในทั้งหมดของเธอถูกนำออกประมูล และส่วนที่เหลือของการตกแต่งภายในของเธอก็ถูกถอดออกจนเหลือเพียงผนังกั้นใน ค.ศ. 1994 ต่อมาใน ค.ศ. 1996 เธอถูกลากไปที่ฟิลาเดลเฟีย และยังคงอยู่ที่นั่นมาจนถึงปัจจุบัน
ตั้งแต่ ค.ศ. 2009 เป็นต้นมา องค์การอนุรักษ์เรือเอสเอส ยูไนเต็ดสเตตส์ (SS United States Conservancy) ได้ดำเนินการระดมทุนอย่างต่อเนื่องเพื่อป้องกันไม่ให้เรือลำนี้ถูกนำไปแยกชิ้นส่วน องค์การได้ซื้อเธอมาใน ค.ศ. 2011 และวางแผนการบูรณะเรือหลายแผน แต่ยังไม่มีแผนใดที่บรรลุผลสำเร็จ เธอถูกบังคับให้ออกจากท่าเทียบเรือเนื่องจากข้อพิพาทเรื่องค่าเช่าใน ค.ศ. 2024 แต่ด้วยไม่สามารถหาสถานที่อื่นสำหรับเรือได้ เทศมณฑลโอคาลูซา รัฐฟลอริดา จึงได้ซื้อเธอมาและวางแผนจะจมเรือในปี ค.ศ. 2026 ใกล้กับเดสตินเพื่อให้กลายเป็นปะการังเทียมที่ใหญ่ที่สุดในโลก